SCB Financial Markets คาดกรอบเงินบาทวันนี้ 34.10-34.40 บาท/ดอลลาร์
SCB Financial Markets คาดเงินบาทวันนี้ (29 มี.ค.66) เคลื่อนไหวในกรอบ 34.10-34.40 บาท/ดอลลาร์
SCB Financial Markets คาดเงินบาทวันนี้ (29 มี.ค.66) เคลื่อนไหวในกรอบ 34.10-34.40 บาท/ดอลลาร์
29 มี.ค. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (29 มี.ค.66) เคลื่อนไหวในกรอบ 34.10-34.40 บาท/ดอลลาร์ โดยค่าเงินดอลลาร์ยังคงอ่อนค่าเมื่อเทียบกับสกุลเงินหลัก จากการคาดการณ์ที่ว่าธนาคารกลางสหรัฐ (เฟด) อาจจะปรับลดอัตราดอกเบี้ยเร็วกว่าคาด ติดตามผลประชุม กนง.ช่วงบ่ายวันนี้
ส่วนค่าเงินปอนด์แข็งค่าขึ้นหลังธนาคารกลางอังกฤษ (BoE) ระบุว่าระบบธนาคารในอังกฤษไม่ได้รับผลกระทบจากการมีปัญหาของธนาคาร Silicon Valley Bank (SVB) และ เครดิตสวิส
ราคาน้ำมันดิบ WTI ปิดตัวบวกเป็นวันที่ 2  โดยได้รับแรงหนุนจากข่าวอิรักระงับการส่งออกน้ำมันบางส่วน ขณะที่ราคาทองคำปรับตัวบวกเหนือระดับ 1,970 ดอลลาร์สหรัฐ จากการที่นักลงทุนเข้าซื้อเก็งกำไรหลังค่าเงินดอลลาร์อ่อนค่า